Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke de eşkerayîye daye û nê vatî:
''5ê teşrîna peyêne de Warê Xoverdayîşî yê Çemçoyî de îşxalkerî dormeyê mewzîyanê şerî yê Şehîd Botanî de pê çekanê ferdîyan ameyî pirodayene û mecbûr mendê ke gamêke peyser biancîyê. Çalakîya bine ya Çemçoyî de 3 îşxalkerî ameyî cezakerdene. Warê Xoverdayîşî yê Sîda de zî çalakîya suîkastî ameye ekrdene, îşxalkerêk ame cezakerdene.  6ê teşrîna peyêne de Warê Xoverdayîşî yê Girê Cûdîyî de helîkopteranê skorskyan ke waşt leşkeranê ronê hetê hêzanê ma ra ameyî pirodayene, badê pirodayîşî ê mecbur mendê ke peyser agêrê.
Artêşa tirke ya îşxalkere 5ê teşrîna peyêne de zî mewzîyê şerî yê Şehîd Sîpanî yê Warê Xoverdayîşî yê Girê Amedîyê, mewzîyê şerî yê Şehîd Felatî yê Warê Xoverdayîşî yê Sîda pê bombayanê qedexeyan û çekanê kîmyewîyan dayî bombayan ver. Reyna Warê Xoverdayîşî yê Çemço, Sîda, Girê Amediyê, Girê Cûdî ve Girê FM, Saca, Girê Biharî û erazîyê Gundê Yekmalê û Dola Meranê yê Garê û warê Şehîd Şerîf û Awa Lolanî yê Xakurkê pê teyarayanê şerî, helîkopteranê hêrişî, tanq, obus, havan û çekanê giranan dîyayî bombayan ver.''
